title: KOMMISSIONENS GENNEMFØRELSESFORORDNING (EU) …/… om ændring og berigtigelse af gennemførelsesforordning (EU) 2017/656 om fastsættelse af de administrative krav vedrørende emissionsgrænser og typegodkendelse af forbrændingsmotorer til mobile ikke-vejgående maskiner i overensstemmelse med Europa-Parlamentets og Rådets forordning (EU) 2016/1628

text:
               KOMMISSIONENS GENNEMFØRELSESFORORDNING (EU) …/…

               af 27.4.2018

               om ændring og berigtigelse af gennemførelsesforordning (EU) 2017/656 om fastsættelse af de administrative krav vedrørende emissionsgrænser og typegodkendelse af forbrændingsmotorer til mobile ikke-vejgående maskiner i overensstemmelse med Europa-Parlamentets og Rådets forordning (EU) 2016/1628

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) 2016/1628 af 14. september 2016 om krav vedrørende emissionsgrænser for forurenende luftarter og partikler og typegodkendelse af forbrændingsmotorer til mobile ikkevejgående maskiner, om ændring af forordning (EU) nr. 1024/2012 og (EU) nr. 167/2013 og om ændring og ophævelse af direktiv 97/68/EF
                  1
               , særlig artikel 18, stk. 5, artikel 21, stk. 3, artikel 23, stk. 5, artikel 24, stk. 12, og artikel 32, stk. 3, og

               ud fra følgende betragtninger:

               (1)Ved Kommissionens gennemførelsesforordning (EU) 2017/656
                  2
                fastsættes bl.a. modellerne for visse dokumenter, som skal udarbejdes inden for rammerne af EU's typegodkendelse af forbrændingsmotorer til mobile ikkevejgående maskiner. På grund af en række fejl og udeladelser bør disse modeller ændres og berigtiges samt gøres mere omfattende.

               (2)Af hensyn til gennemsigtigheden og for fuldstændighedens skyld bør motorfabrikanten, når der ansøges om EU-typegodkendelse, i informationsmappen inkludere en kopi af demonstrationsrapporterne for specifikke prøvninger.

               (3)Med henblik på at harmonisere og forenkle procedurerne for beregning af emissionen af forurenende luftarter ved overvågning efter ibrugtagning af mobile ikkevejgående motorer i overensstemmelse med Kommissionens delegerede forordning (EU) 2017/655
                  3
               , bør referencearbejdet og den CO2-referencemasse, der anvendes ved denne beregning, være anført i tillægget til modellen for EU-typegodkendelsesattesten og i det fælles format for prøvningsrapporten.

               (4)Med henblik på harmonisering af den terminologi, der anvendes i hele lovpakken vedrørende emissionsgrænser for og typegodkendelse af forbrændingsmotorer til mobile ikkevejgående maskiner, og præcisering af deres betydning, bør udtrykkene "cylinders slagvolumen" og [motors] "slagvolumen" i gennemførelsesforordning (EU) 2017/656 erstattes af udtrykket "slagvolumen pr. cylinder" og "motorens samlede slagvolumen".

               (5)Efter offentliggørelsen af gennemførelsesforordning (EU) 2017/656 er der påvist mindre fejl af forskellig art, som skal rettes. Navnlig bør der foretages visse ændringer af bestemmelser, der indeholder modsigelser eller overflødige oplysninger, og visse henvisninger og nummereringer bør rettes.

               (6)Navnlig bør punkt 10 til 11.2 i modellen for det fælles format for prøvningsrapporten rettes, så de afspejler den terminologi, der bruges i forordning (EU) 2016/1628.

               (7)Gennemførelsesforordning (EU) 2017/656 bør derfor ændres og berigtiges.

               (8)Foranstaltningerne i nærværende forordning er i overensstemmelse med udtalelsen fra Det Tekniske Udvalg for Motorkøretøjer —

               VEDTAGET DENNE FORORDNING:

               Artikel 1

               Ændringer af gennemførelsesforordning (EU) 2017/656

               I gennemførelsesforordning (EU) 2017/656 foretages følgende ændringer:

               1)Som artikel 12a indsættes følgende:

               "Artikel 12a

               Overgangsbestemmelser

               1.Uanset anvendelsen af bestemmelserne i denne forordning som ændret ved Kommissionens delegerede forordning (EU) 2018/ [OJ Please insert the number of this Regulation] skal de godkendende myndigheder indtil den 31. december 2018 også fortsat meddele EU-typegodkendelser af motortyper og motorfamilier, der er i overensstemmelse med denne forordning, i den udgave, der var gældende den [OJ Please insert the date immediately preceding the date of entry into force of this Regulation].

               2.Uanset anvendelsen af bestemmelserne i denne forordning som ændret ved Kommissionens delegerede forordning (EU) 2018/ [OJ Please insert the number of this Regulation] skal medlemsstaterne indtil den 30. juni 2019 også tillade markedsføring af motorer, der er baseret på en motortype, der er i overensstemmelse med denne forordning i den udgave, der var gældende den [OJ Please insert the date immediately preceding the date of entry into force of this Regulation].".

               2)Bilag I ændres i overensstemmelse med bilag I til nærværende forordning.

               3)Bilag IV ændres i overensstemmelse med bilag IV til nærværende forordning.

               Artikel 2

               Berigtigelser til gennemførelsesforordning (EU) 2017/656

               I gennemførelsesforordning (EU) 2017/656 foretages følgende berigtigelser:

               1)Bilag I berigtiges i overensstemmelse med bilag II til nærværende forordning.

               2)I bilag II, berigtiges tillæg 1 og tillæg 2 i overensstemmelse med bilag III til nærværende forordning.

               3)I bilag III, tillæg 1, tabel 1, niende række, første kolonne, erstattes ordene "Relevant fritagelseskode (EM) eller overgangskode (TM) fra kolonne 4 i tabel 1 i tillæg 2 til bilag II" af ordene "Relevant fritagelseskode (EM) eller overgangskode (TR) fra kolonne 4 i tabel 1 i tillæg 2 til bilag II".

               4)I bilag IV berigtiges addendummet til EU-typegodkendelsesattesten som angivet i bilag V til nærværende forordning.

               5)Bilag V berigtiges i overensstemmelse med bilag VI til nærværende forordning.

               6)Bilag VI berigtiges i overensstemmelse med bilag VII til nærværende forordning.

               7)Bilag IX berigtiges i overensstemmelse med bilag VIII til nærværende forordning.

               Artikel 3

               Ikrafttræden

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 27.4.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 252 af 16.9.2016, s. 53.

                     (2)

                        Kommissionens gennemførelsesforordning (EU) 2017/656 af 19. december 2016 om fastsættelse af de administrative krav vedrørende emissionsgrænser og typegodkendelse af forbrændingsmotorer til mobile ikke-vejgående maskiner i overensstemmelse med Europa-Parlamentets og Rådets forordning (EU) 2016/1628 (EUT L 102 af 13.4.2017, s. 364).

                     (3)

                        Kommissionens delegerede forordning (EU) 2017/655 af 19. december 2016 om supplerende bestemmelser til Europa-Parlamentets og Rådets forordning (EU) 2016/1628 vedrørende overvågning af emission af forurenende luftarter fra ibrugtagne forbrændingsmotorer, der er monteret i mobile ikke-vejgående maskiner (EUT L 102 af 13.4.2017, s. 334).

    ---documentbreak---

               BILAG I

               I bilag I til gennemførelsesforordning (EU) 2017/656 foretages følgende ændringer:

               1)I del A foretages følgende ændringer:

               a)Punkt 1.5.1 affattes således:

               "1.5.1.Hvis relevant, en kopi af de demonstrationsrapporter, der er angivet i punkt 10.5.1 og 13.4.1. i tillæg 1 til bilag IV til delegeret forordning (EU) 2017/654."

               b)Der indsættes følgende punkt 1.5.2 og 1.5.3:

               "1.5.2.Hvis relevant, en beskrivelse af forbindelsen og metoden til udlæsning af de registreringer, der er omhandlet i punkt 5.2.1.1, litra e), i tillæg 1 til bilag IV til delegeret forordning (EU) 2017/654 og punkt 4.1 i tillæg 2 til nævnte bilag.

               1.5.3.Hvis motortypen eller motorfamilien tilhører en NCD-motorfamilie, kan en begrundelse herfor sammen med de i punkt 1.5, 1.5.1 og 1.5.2 krævede oplysninger om NCD-motorfamilien alternativt forelægges efter aftale med den godkendende myndighed.".

               c)Punkt 1.6.1 affattes således:

               "1.6.1."Hvis relevant, en kopi af de demonstrationsrapporter, der er angivet i punkt 9.3.6.1 i tillæg 4 til bilag IV til delegeret forordning (EU) 2017/654.".

                d) Der indsættes følgende punkt 1.6.2 og 1.6.3:

               "1.6.2.Hvis relevant, en beskrivelse af forbindelsen og metoden til udlæsning af de registreringer, der er nævnt i punkt 5.4 i tillæg 4 til bilag IV til delegeret forordning (EU) 2017/654 og punkt 4.1 i tillæg 2 til nævnte bilag.

               1.6.3.Hvis motortypen eller motorfamilien tilhører en PCD-motorfamilie, kan en begrundelse herfor sammen med de i punkt 1.6, 1.6.1 og 1.6.2 krævede oplysninger om PCD-motorfamilien alternativt forelægges efter aftale med den godkendende myndighed.".

               2)I tillæg 3 foretages følgende ændringer::

               a)I del B foretages følgende ændringer:

               i)Punkt 2.10.4 affattes således:

               "2.10.4.Andet: Ja/nej

               (hvis ja, udfyldes afsnit 3.10.4., og der fremlægges et skematisk diagram over placeringen og rækkefølgen af anordningerne)".

               ii)Punkt 2.11.9 affattes således:

               "2.11.9.Andre anordninger eller karakteristika, som har stor indflydelse på emissionerne: Ja/nej

               (hvis ja, udfyldes afsnit 3.11.7)".

               b)I del C foretages følgende ændringer i tabellen:

               i)Følgende række med nummeret 3.4.6.1 indsættes:

                        "3.4.6.1.

                        I tilfælde af RMC, antal prækonditionerings-RMC før RMC NRSC-prøvning

                        X

                        Minimum 0,5"

               ii)Følgende rækker med numrene 3.10.3 til 3.10.4.1 indsættes:

                        "3.10.3.

                        Luftindblæsning

                        3.10.3.1.

                        Funktionsprincip:

                        X

                        3.10.4.

                        Andre:

                        3.10.4.1.

                        Type(r):

                        X

                        ".

               iii)Følgende række med nummeret 3.11.1.3.1 indsættes:

                        "3.11.1.3.1.

                        Prøvningsbetingelser ved måling:

                        X

                        X

                        ".

               iv)Følgende rækker med numrene 3.11.7 og 3.11.7.1 indsættes:

                        "3.11.7.

                        Andre anordninger eller funktioner

                        3.11.7.1.

                        Type(r):

                        X

                        ".

               BILAG II

               I bilag I til gennemførelsesforordning (EU) 2017/656 foretages følgende berigtigelser:

               1)Del A, punkt 1.3, affattes således:

               "1.3.
                     Fabrikantens erklæring om motortypens eller motorfamiliens overensstemmelse med grænseværdierne for udstødningsemission i bilag II til forordning (EU) 2016/1628 med hensyn til andre specifikke flydende brændstoffer, brændstofblandinger eller brændstofemulsioner end dem, der er fastsat i punkt 1.2.2 i bilag I til delegeret forordning (EU) 2017/654".

               a)I del B foretages følgende berigtigelser:

               b)Punkt 2.1.3.2 affattes således:

               "2.1.3.2. Et (X) i den tilsvarende kolonne i tabellen identificerer det eller de formål, hvortil hvert element er påkrævet:

               a)"prøvning": oplysninger, der kræves til udførelse af emissionsprøvningen

               b)"montering": oplysninger, der kræves til montering i mobile ikke-vejgående maskiner, og

               c)"godkendelse": oplysninger, der kræves til en eventuel kontrol for at bekræfte, at motoren svarer til kendetegnene for den angivne motortype og, hvor det er relevant, for den pågældende motorfamilie.

               Kolonnerne "prøvning", "montering" og "godkendelse" er kun til orientering og kan udelades fra det oplysningsskema, der indsendes til den godkendende myndighed.".

               c)Punkt 4.2, andet afsnit, affattes således:

               Motorfamiliebetegnelsen skal klart og utvetydigt identificere disse motorer med en unik kombination af tekniske karakteristika for de punkter i del B og C i tillæg 3, der gælder for den pågældende motorfamilie.".

               2)I tillæg 3 foretages følgende berigtigelser:

               a)I del B foretages følgende berigtigelser:

               i) Punkt 2.5 affattes således:

               "2.5. Slagvolumeninterval pr. cylinder (cm3): ……………………".

               ii) Punkt 2.8.3 affattes således:

               "2.8.3. Liste over yderligere brændstoffer, brændstofblandinger eller emulsioner, som er passende for motoren som oplyst af fabrikanten i overensstemmelse med punkt 1.2.3 i bilag I til delegeret forordning (EU) 2017/654 (anfør henvisning til anerkendt standard eller specifikation): ……………………".

               b)I del C foretages følgende berigtigelser af tabellen:

               i)Rækken med punkt 3.4.6 affattes således:

                        "3.4.6.

                        Prækonditionering for RMC NRSC: Stationær drift/RMC:

                        X

                        ".

               ii) Rækkerne med numrene 3.6.4 og 3.6.5 affattes således:

                        "3.6.4.

                        Motorens samlede slagvolumen (cm3):

                        X

                        3.6.5.

                        Slagvolumen pr. cylinder i % af stammotorens slagvolumen:

                        X

                        Hvis motorfamilie"

               iii)Rækkerne med numrene 3.8.3 og 3.8.3.1 affattes således:

                        "3.8.3.

                        Ladeluftkøler: Ja/nej

                        X

                        X

                        3.8.3.1.

                        Type: luft-luft/luft-vand/andet (specificeres)

                        X

                        ".

               iv)i rækken med nummeret 3.8.3.4. erstattes punkt "3.8.3.4." med punkt "3.8.3.3.".

               v)Rækken med punkt 3.10.1.1. affattes således:

                        "3.10.1.1.

                        Karakteristika: (kølet/ukølet, højtryk/lavtryk/andet (specificeres):

                        X

                        ".

               vi)Rækken med punkt 3.11.1.3. affattes således:

                        "3.11.1.3.

                        Minimal temperatur ved indsugning til første efterbehandlingsenhed (°C), hvis anført:

                        X

                        X

                        ".

               vii)Rækken med punkt 3.14.2. affattes således:

                        "3.14.2.

                        Trykregulator(er)/fordamper(e)

                        ".

               BILAG III

               I bilag II til gennemførelsesforordning (EU) 2017/656 foretages følgende berigtigelser:

               1)I tillæg 1, afsnit 2, affattes punkt 3 således:

               "3.
                     Fritagelseskode (EM)/overgangskode (TR)(6): ………………………..".

               2)I tillæg 2, foretages følgende berigtigelser af tabel 1:

               i)I overskriften i kolonne 4 erstattes ordene "Fritagelseskode (EM) eller overgangskode (TM) (kolonne 4)" af ordene "Fritagelseskode (EM) eller overgangskode (TR) (kolonne 4)".

               ii)I første række i kolonne 5 ("Tekst til supplerende oplysninger"), erstattes ordene "MOTOR IKKE TIL ANVENDELSE I EU-MASKINER" med ordene "MOTOR IKKE TIL ANVENDELSE I MOBILE IKKE-VEJGÅENDE MASKINER".

               BILAG IV

               I bilag IV til gennemførelsesforordning (EU) 2017/656 foretages følgende ændringer:

               1)I addendummet til EU-typegodkendelsesattesten tilføjes følgende punkt 11.3 til 11.3.2:

               "11.3.Referenceværdier for overvågningen efter ibrugtagning(9)

               11.3.1.Referencearbejde (kWh): ………..

               11.3.2.Reference-CO2-masse (g): ……….".

               2)I "Forklarende bemærkninger til bilag IV" indsættes følgende forklarende bemærkning (9):

               "(9)Gælder kun for motorer af underkategori NRE-v-5 og NRE-v-6 prøvet på NRTC.".

               BILAG V

               I bilag IV til gennemførelsesforordning (EU) 2017/656 foretages følgende berigtigelser af addendummet til EU-typegodkendelsesattesten:

               1)Punkt 2.11.8, 2.11.9 og 2.11.10 affattes således:

               "2.11.8.Andre efterbehandlingsanordninger (specificeres): ……………………

               2.11.9.Andre anordninger eller karakteristika, som har stor indflydelse på emissionerne (specificeres): ……………………………".

               2)I punkt 3.6.4, anden kolonne, "Elementbeskrivelse", erstattes ordet "Slagvolumen (3):" af ordene "Motorens samlede slagvolumen (3):".

               BILAG VI

               I bilag V til gennemførelsesforordning (EU) 2017/656 foretages følgende berigtigelser:

               1)I punkt 3.1, første afsnit, affattes indledningen således:

               "Eksempel på EU-typegodkendelsesnummer for en NRSh-v-1b-motor til benzindrift, udstedt af Nederlandene, som er blevet udvidet tre gange:".

               2)I punkt 3.2, første afsnit, affattes indledningen således:

               "Eksempel på EU-typegodkendelsesnummer for en NRE-c-3-motor af type 1A til dual-brændstof, der anvender gasformigt brændstof af type LN2 (en specifik sammensætning af flydende naturgas/biomethan, der resulterer i en λ-forskydningsfaktor, der ikke afviger mere end 3 % fra λ-forskydningsfaktoren for den i bilag I til delegeret forordning (EU) 2017/654 om tekniske og generelle krav specificerede G20-gas, og hvis ethanindhold ikke overstiger 1,5 %), der endnu ikke er blevet udvidet, og som er udstedt i Frankrig:".

               3)I punkt 3.3, første afsnit, affattes indledningen således:

               "Eksempel på EU-typegodkendelsesnummer for en RLL-v-1-motor i henhold til SPE-emissionsgrænserne for dieselbrændstof, udstedt i Østrig, som er blevet udvidet 2 gange:".

               BILAG VII

               I bilag VI til gennemførelsesforordning (EU) 2017/656 foretages følgende berigtigelser:

               1)Punkt 2.6 affattes således:

               "2.6. Prøvningsrapporten kan indgives på papir eller i et elektronisk format, der aftales mellem fabrikanten, den tekniske tjeneste og den godkendende myndighed.".

               2)I tillæg 1 foretages følgende berigtigelser:

               i)Punkt 10. til 11.2. erstattes af følgende:

               "10.Oplysninger om den transiente prøvnings udførelse (i givet fald)

               "10.1.Cyklus (marker den anvendte cyklus med X), anføres i tabel 8:

               Tabel 8:

               Transient prøvningscyklus:

                        NRTC

                        LSI-NRTC

               10.2.Forringelsesfaktorer for transient prøvning:

               10.2.1.Forringelsesfaktor (DF): beregnet/fastsat

               10.2.2.DF-værdier og emissionsresultater anføres i tabel 9 eller i tabel 10

               10.3. Resultater for NRTC-emissioner:

               Tabel 9

               DF-værdier og emissionsresultaterne for NRTC

                        DF

                        mult/add

                        CO

                        HC

                        NOx

                        HC+NOx

                        PM

                        PN

                        Emissioner

                        CO (g/kWh)

                        HC (g/kWh)

                        NOx (g/kWh)

                        HC+NOx (g/kWh)

                        PM (g/kWh)

                        PN
                        (#/kWh)

                        Koldstart

                        Resultat af varmstartsprøvning
                        med/uden regenerering

                        Vægtet prøvningsresultat

                        kru/krd

                        mult/add

                        Vægtet prøvningsresultat med IRAF'er

                        Endeligt prøvningsresultat med DF

               10.3.1.Varmcyklus CO2 (g/kWh):

               10.3.2.Cyklusgennemsnit NH3 (ppm):

               10.3.3.Arbejde i cyklussen for varmstartsprøvningen (kWh):

               10.3.4.CO2-cyklus for varmstartsprøvningen (g):

               10.4.Resultater for LSI-NRTC-emissioner:

               Tabel 10:

               DF-værdier og emissionsresultaterne for LSI-NRTC

                        DF

                        mult/add

                        CO

                        HC

                        NOx

                        HC+NOx

                        PM

                        PN

                        Emissioner

                        CO (g/kWh)

                        HC (g/kWh)

                        NOx (g/kWh)

                        HC+NOx (g/kWh)

                        PM (g/kWh)

                        PN
                        (#/kWh)

                        prøvningsresultat
                        med/uden regenerering

                        kru/krd

                        mult/add

                        Prøvningsresultat med IRAF'er

                        Endeligt prøvningsresultat med DF

               10.4.1.Cyklussen CO2 (g/kWh):

               10.4.2.Cyklusgennemsnit NH3 (ppm):

               10.4.3.Arbejde i cyklussen (kWh):

               10.4.4.Cyklussen CO2 (g):

               10.5.Prøvetagningssystem anvendt ved den transiente prøvning:

               10.5.1.Emission af forurenende luftarter:

               10.5.2.PM:

               10.5.3.Partikelantal:

               11.Endelige emissionsresultater

               11.1. Cyklusemissionsresultater, der skal anføres i tabel 11.

               (1)

               Tabel 11

               Endelige emissionsresultater

                        Emissioner

                        CO

                        (g/kWh)

                        HC

                        (g/kWh)

                        NOx

                        (g/kWh)

                        HC+NOx

                        (g/kWh)

                        PM

                        (g/kWh)

                        PN

                        (#/kWh)

                        Prøvning

                        Cyklus(1)

                        NRSC, endeligt resultat med DF(2).

                        Endeligt prøvningsresultat med DF(3)

               11.2.CO2-resultat(4):

               11.3Referenceværdier for overvågningen efter ibrugtagning(5)

               11.3.1.Referencearbejde (kWh)(6)

               11.3.2.Reference-CO2-masse (g)(7):".

               ii)De forklarende noter til tillæg 1 erstattes af følgende:

               "Forklarende noter til tillæg 1:

               (Der må ikke anføres fodnotemarkører, fodnoter eller forklarende noter på prøvningsrapporten)

               (1) For NRSC anføres den cyklus, som er angivet i punkt 9.1. (Tabel 4); for den transiente prøvning angives den cyklus, som er angivet i punkt 10.1. (Tabel 8).

               (2) Kopier resultaterne fra "Endeligt prøvningsresultat med DF" fra tabel 6.

               (3) Kopier resultaterne fra "Endeligt prøvningsresultat med DF" fra tabel 9 eller 10, alt efter hvad der er relevant.

               (4) For en motortype eller motorfamilie, der er prøvet på både NRSC og en transient cyklus, anføres de varmcyklus-CO2-emissionsværdier fra NRTC, der er angivet i punkt 10.3.4, eller CO2-emissionsværdierne fra LSI-NRTC, der er angivet i punkt 10.4.4. For en motor, som udelukkende er prøvet ved NRSC, angives CO2-emissionsværdierne vedrørende denne cyklus fra punkt 9.3.3.

               (5)Gælder kun for motorer af underkategori NRE-v-5 og NRE-v-6 prøvet på NRTC.

               (6)Angiv værdien for arbejdet i cyklussen for varmstartsprøvning fra NRTC angivet i punkt 10.3.3.

               (7)Angiv værdien for CO2 i cyklussen for varmstartsprøvning fra NRTC angivet i punkt 10.3.4.".

               BILAG VIII

               Punkt 2.4.4 til 2.4.4.3 i bilag IX til gennemførelsesforordning (EU) 2017/656 affattes således:

               "2.4.4. Slagvolumen pr. cylinder

               2.4.4.1. Motor med slagvolumen pr. cylinder ≥ 750 cm3

               For at motorer med et slagvolumen pr. cylinder på ≥ 750 cm³ kan anses for at tilhøre samme motorfamilie, må afvigelsen i slagvolumen pr. cylinder ikke være over 15 % af den største slagvolumen pr. cylinder i motorfamilien.

               2.4.4.2. Motor med slagvolumen pr. cylinder > 750 cm3

               For at motorer med et individuelt slagvolumen pr. cylinder på < 750 3 kan anses for at tilhøre samme motorfamilie, må afvigelsen i deres slagvolumen pr. cylinder ikke være over 30 % af den største slagvolumen pr. cylinder i motorfamilien.

               2.4.4.3. Motorer med større afvigelser i slagvolumen pr. cylinder

               Uanset punkt 2.4.4.1 og 2.4.4.2 kan motorer med et slagvolumen pr. cylinder, der overskrider de afvigelser, der er defineret i punkt 2.4.4.1 og 2.4.4.2, med forbehold af den typegodkendende myndigheds godkendelse anses for at høre til den samme motorfamilie. Godkendelsen skal baseres på tekniske elementer (beregninger, simulationer, forsøgsresultater osv.), der viser, at overskridelsen af grænserne ikke har nogen signifikant indflydelse på udstødningsemissionerne.".


title: KOMMISSIONENS GENNEMFØRELSESFORORDNING (EU) …/… om fastsættelse af forretningsordenen for Den Europæiske Unions Jernbaneagenturs klagenævn

text:
               KOMMISSIONENS GENNEMFØRELSESFORORDNING (EU) …/…

               af XXX

               om fastsættelse af forretningsordenen for Den Europæiske Unions Jernbaneagenturs klagenævn

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004
                  1
               , særlig artikel 55, stk. 5, og

               ud fra følgende betragtninger:

               (1)Ved forordning (EU) 2016/796 er bestyrelsen for Den Europæiske Unions Jernbaneagentur ("agenturet") tillagt beføjelse til at oprette et eller flere klagenævn, der skal behandle klage- og voldgiftssager som omhandlet i forordningens artikel 58 og 61.

               (2)Da det kun er grundlæggende principper for behandling af klager, der er fastlagt i forordning (EU) 2016/796, er det nødvendigt at fastsætte en forretningsorden for klagenævnene, der bl.a. indeholder afstemningsregler, fremgangsmåden ved indgivelse af klager og betingelser for godtgørelse af medlemmernes udgifter. Forretningsordenen bør fastsættes af Kommissionen på forslag af agenturet og efter høring af agenturets bestyrelse.

               (3)Agenturets bestyrelse bør oprette mindst ét klagenævn som et permanent organ med det formål at sikre ensartethed og sammenhæng i de afgørelser, der træffes, mindske den administrative arbejdsbyrde og tidkrævende udnævnelse af medlemmer, hver gang der foreligger en klage eller anmodning om voldgift, og drage nytte af medlemmernes individuelle og kollektive ekspertise.

               (4)Agenturets bestyrelse kan oprette klagenævnet eller klagenævnene med tre eller fem medlemmer og det respektive antal suppleanter, jf. artikel 55, stk. 4, i forordning (EU) 2016/796.

               (5)For at sikre, at klagenævnet kan fungere hurtigt og effektivt, bør et af medlemmerne udnævnes til formand for klagenævnet. Det er vigtigt, at formanden sikrer kvalitet og ensartethed i klagenævnets afgørelser.

               (6)Under udførelsen af sine opgaver bør klagenævnet også bistås af en sekretariatsleder og en sagsbehandler. Deres udnævnelse, roller og opgaver bør fastlægges klart. Der bør udpeges en sagsbehandler for hver sag, mens sekretariatslederens tjenester bør stå til rådighed for alle klagenævn.

               (7)Klagenævnet bør have mulighed for at udstede specifik administrativ vejledning, der supplerer nærværende forretningsorden med praktiske foranstaltninger.

               (8)Foranstaltningerne i denne forordning er i overensstemmelse med udtalelse fra det i artikel 81, stk. 1, i forordning (EU) 2016/796 omhandlede udvalg —

               VEDTAGET DENNE FORORDNING:

               KAPITEL I

               Oprettelse og organisation

               Artikel 1 — Oprettelse

               1.De regler, der i denne forordning fastsættes for klagenævnet, gælder for hvert klagenævn, der oprettes ved en afgørelse, som er truffet af agenturets bestyrelse. Alle disse klagenævn benævnes i det følgende under ét "klagenævnet".

               2.For at sikre, at der foreligger en redegørelse inden for de foreskrevne tidsfrister og i overensstemmelse med den foreskrevne kvalitet og ensartethed i retspraksis, skal mindst ét klagenævn, der oprettes i henhold til artikel 55 i forordning (EU) 2016/796, være permanent.

               Artikel 2 — Medlemmer

               1.Formanden, de øvrige medlemmer og suppleanter, der udgør et klagenævn, benævnes i det følgende "medlemmerne", medmindre andet er angivet.

               2.Alle medlemmernes embedsperiode begynder og ophører på de datoer, der fastsættes i afgørelsen om udnævnelse. Ved fastsættelsen af datoerne kan der tages hensyn til det pågældende medlems funktion, eller til hvornår en given sag afsluttes. Ifølge artikel 56, stk. 1, i forordning (EU) 2016/796 er embedsperioden for medlemmer af klagenævnet begrænset til fire år, idet den dog kan fornyes én gang.

               3.Det skal sikres, at hvert klagenævn, der oprettes, råder over den fornødne tekniske, juridiske og proceduremæssige sagkundskab og/eller erfaring.

               Artikel 3 — Afløsning af medlemmer

               1.Et medlem af et klagenævn, der er eller risikerer at blive forhindret i at udøve sin funktion, underretter uden unødigt ophold formanden herom.

               2.Hvis formanden har forfald, træffer klagenævnet afgørelse om, hvem af de øvrige medlemmer der skal fungere som formand.

               3.Formanden udnævner en af suppleanterne som medlem.

               4.Udnævnelser med henblik på afløsning som omhandlet i stk. 2 og 3, varer så længe, som det afløste medlem eller formanden har forfald, og som minimum indtil verserende klage- eller voldgiftssager er afsluttet.

               5.Hvis et medlem eller formanden har forfald længere end 12 måneder, udnævner agenturets bestyrelse et nyt medlem eller en ny formand, alt efter hvad der er relevant, samt tilhørende suppleant.

               Artikel 4 — Formandens rolle

               1.Formanden for klagenævnet leder behandlingen af klage- og voldgiftssager.

               2.Formanden sikrer kvalitet og ensartethed i klagenævnets afgørelser.

               3.For hver sag udpeger formanden en sagsbehandler blandt medlemmerne af klagenævnet.

               4.Formanden sikrer sammen med sekretariatslederen, at den forretningsorden, der er fastsat ved denne forordning, fuldt ud følges.

               5.I de tilfælde, hvor agenturets bestyrelse har oprettet mere end ét klagenævn, fastlægger klagenævnenes formænd i fællesskab en fremgangsmåde for fordelingen af sager og underretter sekretariatslederen herom.

               Artikel 5 — Sagsbehandlerens rolle

               1.Sagsbehandleren foretager en indledende gennemgang af klagen og forelægger resultaterne heraf for de øvrige medlemmer af klagenævnet.

               2.Sagsbehandleren udarbejder et udkast til klagenævnets redegørelse.

               Artikel 6 — Klagenævnets hjemsted

               Klagenævnet har hjemsted på agenturets hjemsted.

               Artikel 7 — Sekretariatsleder

               1.Under udførelsen af sine opgaver bistås klagenævnet af en sekretariatsleder.

               2.Sekretariatslederen

               (a)registrerer alle sager med et nummer og underretter klagenævnet og alle parter herom

               (b)er ansvarlig for modtagelse, afsendelse og sikker opbevaring af alle dokumenter, der er relevante i klage- og voldgiftssager, og for kommunikation med parterne samt andre administrative opgaver i forbindelse med sagsbehandlingen

               (c)underretter uden unødigt ophold parterne i en given sag om sammensætningen af det klagenævn, der skal behandle sagen, og om eventuelle ændringer i denne sammensætning

               (d)underretter parterne i klagesagen om deres ret til at gøre indsigelse i henhold til artikel 57, stk. 3, i forordning (EU) 2016/796 mod ethvert medlem, der deltager i sagsbehandlingen

               (e)påser, at der offentliggøres en meddelelse om klagen på agenturets websted, der som minimum indeholder oplysninger om datoen for registrering af klagen, parternes navne og kontaktoplysninger, processproget og den påklagede afgørelse

               (f)kontrollerer, at alle frister og andre formelle betingelser for indgivelse af klager er overholdt, og underretter klagenævnet herom

               (g)opbevarer referaterne af klagenævnets møder og af vidners og sagkyndiges forklaringer samt rådslagninger.

               (h)fører et arkiv over alle afgørelser i klage- og voldgiftssager, der er truffet af klagenævnet

               (i)indfører anmodningerne og klagenævnets redegørelse i det informations- og kommunikationssystem, der er omhandlet i artikel 12 i forordning (EU) 2016/796 ("one-stop-shop").

               Artikel 8 — Udnævnelse af sekretariatslederen og dennes opgaver

               1.På forslag af agenturet udnævner klagenævnet en sekretariatsleder blandt agenturets personale. Hvis der er oprettet mere end ét klagenævn, udnævnes sekretariatslederen ved enstemmighed.

               2.Sekretariatslederen må ikke deltage i de opgaver eller dele af agenturets sagsbehandling, der vedrører afgørelser, som kan påklages i medfør af artikel 60 i forordning (EU) 2016/796.

               3.Sekretariatslederen varetager sine opgaver under tilsyn af og efter instrukser fra formanden for klagenævnet.

               4.Sekretariatslederen kan bistås af personale, som bestemmelserne i denne artikel også gælder for.

               KAPITEL II

               Klagesager

               Artikel 9 — Indgivelse af en klage og underretning herom

               1.En klage indgives til klagenævnet via sekretariatslederen i det elektroniske format for klager inden for to måneder efter de datoer, der henvises til i artikel 59, stk. 2, i forordning (EU) 2016/796.

               2.Afhængigt af efter hvad der er relevant, skal klagen indeholde:

               (a)klagerens navn og adresse

               (b)navn og adresse på den repræsentant, som klageren måtte have udpeget

               (c)en adresse beregnet til modtagelse af post i elektronisk format

               (d)hvis klageren er en juridisk person: dennes vedtægter, en nyere udskrift af handels-, selskabs- eller foreningsregistret eller andet bevis for, at klageren er en juridisk person

               (e)en henvisning til den afgørelse, der påklages, og klagerens anbringender

               (f)de argumenter, der fremføres

               (g)hvor det er relevant, en angivelse af de beviser, der påberåbes, og en redegørelse for de faktiske omstændigheder, til støtte for hvilke beviserne fremlægges

               (h)hvor det er relevant, en anmodning om fortrolig behandling af dokumenterne eller dele heraf

               (i)hvis klageren ikke er den person, som den påklagede afgørelse er rettet til: grundene til, at klageren mener at være direkte eller indirekte berørt af afgørelsen, og dokumentation for, hvornår vedkommende først fik kendskab til afgørelsen.

               3.Hvis klagen ikke indeholder de oplysninger, der er anført i stk. 2, fastsætter sekretariatslederen en frist på højst ti arbejdsdage, inden for hvilken klageren skal fremlægge de fornødne oplysninger. Sekretariatslederen fastsætter kun en sådan frist én gang. Mens fristen løber, suspenderes den frist, der er fastsat i artikel 58 og 62 i forordning (EU) 2016/796.

               4.Sekretariatslederen underretter klagenævnet, agenturet og eventuelle andre berørte parter om klagen senest én arbejdsdag efter indgivelsen af klagen.

               Artikel 10 —Fortrolighed

               1.Anmodninger om fortrolig behandling skal angive de ord, særlige oplysninger, tal eller passager, der ønskes fortroligt behandlet, og for hvert af disse elementer anføres en begrundelse for, at det bør betragtes som fortroligt. Hvis disse oplysninger mangler, kan det medføre, at klagenævnet afslår anmodningen.

               2.Formanden træffer afgørelse om, hvorvidt de oplysninger, der er anført i en anmodning som omhandlet i artikel 9, stk. 2, litra h), skal betragtes som fortrolige, og påser, at enhver oplysning, der betragtes som fortrolig, ikke offentliggøres.

               Artikel 11 — Klager, der ikke kan antages til realitetsbehandling

               Klagenævnet kan beslutte, at en klage ikke kan antages til realitetsbehandling, hvis et eller flere af følgende forhold gør sig gældende:

               (a)klagen opfylder ikke de formelle krav, der er fastsat i artikel 9

               (b)klageren har overskredet klagefristen

               (c)klagen vedrører en afgørelse, der ikke kan påklages

               (d)den påklagede afgørelse er ikke rettet til klageren, og klageren er ikke i stand til at godtgøre, at han er direkte og individuelt berørt.

               Artikel 12 — Interessekonflikt

               1.Når klagenævnet har modtaget en klage, afgiver hvert medlem, der konstaterer en mulig interessekonflikt, en begrundet erklæring, jf. artikel 57, stk. 2, i forordning (EU) 2016/796, og forelægger den for formanden.

               2.Parterne i klagesagen underrettes om enhver erklæring uden unødigt ophold.

               3.En indsigelse fra en part i sagen kan antages til realitetsbehandling, hvis den rejses senest ti arbejdsdage efter den dato, hvor den pågældende part fik kendskab til de omstændigheder, der har givet anledning til indsigelsen.

               4.Det berørte medlem underrettes om indsigelsen og opfordres til at forelægge formanden sine bemærkninger hertil inden for fem arbejdsdage efter modtagelsen af underretningen.

               5.Klagenævnet træffer uden unødigt ophold afgørelse om det berørte medlems inhabilitet i den pågældende sag i henhold til artikel 57, stk. 2, i forordning (EU) 2016/796. Denne afgørelse træffes uden det pågældende medlems deltagelse.

               6.Afgørelsen om det berørte medlems inhabilitet er midlertidig og gælder for den klage- eller voldgiftssag, som indsigelsen vedrører. Der udpeges en afløser for det inhabile medlem eller den inhabile formand i henhold til forordningens artikel 3.

               Artikel 13 — Procedure for berigtigelse af afgørelser

               1.En klage over en afgørelse, som agenturet har truffet i medfør af artikel 14, 20, 21 og 22 i forordning (EU) 2016/796, eller over, at agenturet har forsømt at handle inden for de gældende frister, forelægges for agenturet med henblik på eventuel berigtigelse, inden den oversendes til klagenævnet, jf. artikel 60 i forordning (EU) 2016/796.

               2.Senest en måned efter indgivelsen af en klage træffer agenturet en af følgende foranstaltninger:

               (a)det berigtiger afgørelsen eller afhjælper passiviteten

               (b)det bekræfter den påklagede afgørelse og giver en begrundelse herfor

               (c)det erklærer, at berigtigelse i henhold til artikel 60, stk. 1, andet punktum, i forordning (EU) 2016/796 ikke finder anvendelse, og giver en begrundelse herfor.

               (d)det begrunder, hvorfor det finder, at klagen ikke kan antages til realitetsbehandling.

               3.I alle ovennævnte tilfælde underretter agenturet sekretariatslederen om sin foranstaltning og fremlægger den fornødne dokumentation.

               4.I det tilfælde, der er omhandlet i stk. 2, litra a), træffer agenturet sin afgørelse, og sekretariatslederen afslutter klagesagen og underretter alle sagens parter herom.

               5.I de tilfælde, der er omhandlet i stk. 2, litra b), c) og d), underretter sekretariatslederen klageren og oversender sagen til behandling i klagenævnet.

               6.Inden for ti arbejdsdage efter at være blevet underrettet om, at sagen er oversendt til klagenævnet, kan klageren frafalde klagen.

               7.Datoen for oversendelse af sagen til klagenævnet anses for at være den indgivelsesdato, der er relevant med henblik på beregning af den frist, der er fastsat i stk. 58 og 62 i forordning (EU) 2016/796.

               8.Hvis sagen oversendes til klagenævnet, kan agenturet beslutte at suspendere anvendelsen af den påklagede afgørelse.

               Artikel 14 — Svarskrift

               1.Agenturet indgiver et svarskrift senest en måned efter, at det er blevet underrettet om klagen.

               2.I tilfælde, hvor berigtigelsesproceduren efter artikel 13 finder anvendelse, kan der indgives svarskrift med henblik på artikel 13, stk. 2, litra c) og d). Den begrundelse, der gives i henhold til artikel 13, stk. 2, litra b), anses som svarskrift.

               3.Svarskriftet skal indeholde en begrundelse og omfatte alle støttedokumenter.

               4.Hvis agenturet ikke indgiver et svarskrift, fortsættes behandlingen af klagen uden svarskrift.

               Artikel 15 — Intervention

               1.Klagenævnet kan give enhver person, som kan godtgøre at have en retlig interesse i sagens udfald, lov til at intervenere i sagen for klagenævnet.

               2.En anmodning om intervention skal fremsættes senest ti arbejdsdage efter offentliggørelsen af meddelelsen om klagen på agenturets websted.

               3.Parterne underrettes om anmodningen om intervention for at give dem mulighed for at fremsætte eventuelle bemærkninger, de finder nødvendige, før klagenævnet tager stilling til anmodningen.

               4.En intervention skal ske til hel eller delvis støtte for eller afkræftelse af en af parternes påstande. Interventionen giver ikke de samme processuelle rettigheder som dem, parterne har.

               Artikel 16 — Indholdet af en anmodning om intervention

               1.Anmodningen om intervention skal indeholde:

               (a)intervenientens navn og adresse

               (b)navn og adresse på en repræsentant, som intervenienten måtte have udpeget

               (c)en adresse til brug for processuelle meddelelser, hvis den afviger fra de under litra a) og b) anførte adresser

               (d)henvisning til den sag, som anmodningen vedrører

               (e)en fremstilling til hel eller delvis støtte for eller afkræftelse af en af parternes påstande

               (f)de faktiske og retlige anbringender og argumenter, der fremføres

               (g)eventuel relevant dokumentation.

               2.Efter at anmodningen om intervention er fremsat, fastsætter formanden en frist på højst ti arbejdsdage, inden for hvilken parterne kan fremsætte bemærkninger hertil.

               Artikel 17 — Anmodning om opsættende virkning

               1.Klagenævnet kan tillægge klagen opsættende virkning, hvis klageren har godtgjort, at der på grund af risiko for alvorlig og uoprettelig krænkelse af vedkommendes rettigheder og interesser er hastende behov for at tillægge klagen opsættende virkning, for at ansøgeren kan bevare disse rettigheder og interesser.

               2.Formanden kan opfordre modparten til at fremsætte skriftlige bemærkninger til anmodningen.

               Artikel 18 – Udsættelse af sagsbehandlingen

               1.Klagenævnet kan træffe afgørelse om at udsætte sagsbehandlingen i op til ti arbejdsdage efter aftale mellem alle berørte parter.

               2.I afgørelsen anføres varigheden af udsættelsen og begrundelsen herfor.

               3.Så længe sagsbehandlingen er udsat, suspenderes alle procesfrister.

               KAPITEL III

               Voldgiftssager

               Artikel 19 — Anmodning om voldgift

               1.Den eller de nationale sikkerhedsmyndighed(er) kan indgive en anmodning om voldgift i medfør af artikel 61 i forordning (EU) 2016/796.

               2.Anmodningen indgives til sekretariatslederen, som underretter agenturet og klagenævnet herom inden for én arbejdsdag.

               Artikel 20 — Anmodning om voldgift vedrørende ERTMS

               1.Hvis der indledes en samarbejdsproces i henhold til artikel 30, stk. 2, i forordning (EU) 2016/796, underretter agenturet sekretariatslederen herom samt om de berørte parter og de frister, der gælder.

               2.Hvis der ikke senest én måned efter samarbejdsprocessens indledning er fundet en gensidigt acceptabel løsning, henviser sekretariatslederen sagen til voldgift i klagenævnet og underretter de berørte parter herom.

               Artikel 21 — Voldgiftsprocedure

               1.Klagenævnet træffer afgørelse om, hvorvidt det tiltræder agenturets standpunkt, inden for en frist på en måned.

               2.Enhver relevant bestemmelse i kapitel II finder anvendelse med de fornødne ændringer.

               Artikel 22 — Klagenævnets afgørelse

               Klagenævnets afgørelse skal som minimum indeholde følgende elementer:

               (a)parternes og, hvor det er relevant, deres repræsentanters navne

               (b)et sammendrag af de omtvistede omstændigheder og spørgsmål

               (c)parternes respektive standpunkter og argumenter

               (d)en analyse af redegørelsen

               (e)afgørelsens konklusion.

               KAPITEL IV

               Formalia

               Afdeling 1 — Sprog

               Artikel 23 — Processprog

               1.Hvis klageren er adressat for den påklagede afgørelse, skal klagen indgives på det sprog, der blev anvendt i den sag, der førte til den påklagede afgørelse.

               2.Hvis klageren ikke er adressat for den påklagede afgørelse, kan klagen indgives på hvilket som helst af Unionens officielle sprog.

               3.En anmodning om voldgift kan indgives på hvilket som helst af Unionens officielle sprog. Voldgiftssagen føres på den berørte nationale sikkerhedsmyndigheds sprog.

               4.Det sprog, der henvises til i stk. 1, 2 og 3, er processproget i klagesagen eller voldgiftssagen. Det anvendes i den skriftlige og mundtlige sagsbehandling og i al kommunikation med parterne.

               5.Alle tekniske og andre støttedokumenter, der vedlægges som bilag til en klage, en anmodning om voldgift eller et svarskrift, fremlægges på processproget.

               6.Klagenævnets redegørelse affattes på processproget.

               7.Intervenienter skal anvende processproget.

               8.Med henblik på effektivitet og omkostningsbesparelser kan klagenævnet fravige ovennævnte bestemmelser i forbindelse med den skriftlige og mundtlige sagsbehandling eller dele heraf, herunder for så vidt angår bestemte dokumenter og/eller mundtlige indlæg, såfremt parterne aftaler en anden ordning. Efter anmodning registrerer klagenævnet en sådan aftale og de eventuelle betingelser herfor.

               Artikel 24 — Oversættelse

               1.Alle udgifter til oversættelse af tekniske og andre støttedokumenter til processproget bæres af den part, der fremlægger dokumenterne.

               2.Klagenævnets anmodninger om oversættelse og tolkning begrænses mest muligt, og udgifterne hertil afholdes af agenturet.

               3.I tilfælde af oversættelse skal den berørte part fremlægge en bekræftet oversættelse.

               Afdeling 2 — Procedure

               Artikel 25 — Sagsskridt

               1.Formanden kan efter anmodning fra parterne eller af egen drift anordne sagsskridt når som helst i løbet af sagsbehandlingen.

               2.De i stk. 1 nævnte sagsskridt kan navnlig omfatte:

               (a)høring af parter, vidner eller sagkyndige og enhver anden person med viden, som er afgørende for sagen

               (b)anmodning om skriftlige og mundtlige indlæg om afgørende aspekter af sagen

               (c)anmodning om fremlæggelse af dokumentation

               (d)indhentelse af sagkyndige erklæringer

               (e)inspektioner og audit af afgørende betydning for sagen.

               Artikel 26 - Forlængelse af frister under ekstraordinære omstændigheder

               I ekstraordinære tilfælde, hvor en berørt part kan bevise, at der foreligger usædvanlige og uforudsigelige omstændigheder, der er uden for vedkommendes kontrol, og hvis følger ikke har kunnet undgås, selv om der er udvist den størst mulige påpasselighed, kan klagenævnet ændre en frist, der er fastsat inden for rammerne af denne forordning, idet der sikres ligebehandling af alle sagens parter.

               Artikel 27 — Dokumenter, der fremlægges med henblik på indledning af sagen eller som yderligere bevismateriale

               1.Med henblik på beregning af frister anses et dokument først for at være indgivet, når det er modtaget af sekretariatslederen, som kvitterer for modtagelsen.

               2.Dokumenterne skal være påført det nummer på klage- eller voldgiftssagen, der blev tildelt af sekretariatslederen, da klagen eller anmodningen om voldgift først blev indgivet.

               3.Det maksimalt tilladte antal sider i processkrifter er:

               (a)20 sider for klageskrifter og svarskrifter og

               (b)10 sider for interventionsindlæg.

               Sidetalsbegrænsningerne gælder ikke for bilag til processkrifter.

               4.Tilladelse til at overskride det maksimalt tilladte antal sider, jf. stk. 2, gives af sekretariatslederen efter aftale med formanden og alene i sager med særligt komplekse forhold.

               Artikel 28 — Rådslagninger

               Klagenævnets rådslagninger er fortrolige og omfattet af artikel 4, stk. 3, i Europa-Parlamentets og Rådets forordning (EF) nr. 1049/2001
                  2
               .

               Rådslagningen kan gennemføres på en hvilken som helst hensigtsmæssig måde og er ikke begrænset til fysiske møder.

               Artikel 29 — Vidner, sagkyndige og afklarende møder

               1.Klagenævnet kan høre vidner på anmodning af en af parterne om afgørende faktiske omstændigheder, der har betydning for sagens udfald. Anmoder en part om høring af et vidne, skal det fremgå af anmodningen, hvilke afgørende faktiske omstændigheder vidnet skal høres om, og hvad der sagligt begrunder indkaldelsen af vidnet.

               2.Klagenævnet kan høre sagkyndige for at få klarlagt bestemte aspekter af sagen eller udpege en sagkyndig til at udarbejde en rapport.

               3.Når der udpeges en sagkyndig til at udarbejde en rapport, beskriver klagenævnet den sagkyndiges opgaver og fastsætter en frist, inden for hvilken rapporten skal foreligge.

               4.Før de afgiver forklaring, skal sagkyndige oplyse om enhver direkte eller indirekte interesse, de måtte have i sagens udfald, navnlig hvis de tidligere har optrådt som repræsentant for en af sagens parter eller har deltaget i den sag, der førte til den påklagede afgørelse, eller i dermed forbundne voldgiftssager.

               5.Hvis en af parterne gør indsigelse mod en sagkyndig på grund af en mulig interessekonflikt, træffer klagenævnet afgørelse om spørgsmålet, idet det anvender artikel 12 med de fornødne ændringer.

               6.Hvis klagenævnet finder, at der foreligger en interessekonflikt eller en risiko herfor, kan det beslutte, at den sagkyndige i stedet skal høres som vidne.

               7.Klagenævnet kan holde et afklarende møde, hvis det finder det nødvendigt for at få underbygget beviser vedrørende afgørende faktiske omstændigheder, der har betydning for sagens udfald, idet der dog skal tages hensyn til sagsbehandlingens effektivitet.

               Artikel 30 — Nye argumenter eller beviser

               1.Klagenævnet afgør, hvor længe der kan fremlægges nye beviser eller fremsættes nye anbringender.

               2.Hvor det er relevant, opfordrer klagenævnet parterne til at fremsætte bemærkninger eller supplerende oplysninger inden for en frist, der fastsættes af klagenævnet.

               3.Hvis nye beviser eller anbringender antages, skal de øvrige parter have mulighed for at fremsætte deres bemærkninger hertil.

               Afdeling 3 — Afgørelsen

               Artikel 31 — Afstemning

               Klagenævnets afgørelser træffes ved en flertalsafstemning. Formanden har den afgørende stemme i tilfælde af stemmelighed.

               Artikel 32 — Klagenævnets redegørelse

               1.Klagenævnets begrundede redegørelse skal foreligge skriftligt. De skal som minimum indeholde følgende elementer:

               (a)navnene på de medlemmer af klagenævnet, der har deltaget i sagsbehandlingen

               (b)parternes og, hvor det er relevant, deres repræsentanters navne

               (c)et sammendrag af de relevante kendsgerninger

               (d)parternes påstande

               (e)et sammendrag af parternes argumenter

               (f)begrundelse for klagens antagelse til realitetsbehandling

               (g)konklusionen på redegørelsen og begrundelsen herfor

               (h)datoen for redegørelsens afgivelse.

               2.Redegørelsen underskrives af de medlemmer af klagenævnet, der har truffet afgørelse herom, og af sekretariatslederen.

               Artikel 33 — Agenturets endelige afgørelse om en klage

               1.Hvis klagenævnet giver klageren medhold i sagen, træffer agenturet senest en måned efter, at klagenævnet har afgivet sin redegørelse, en endelig afgørelse, rettet til de berørte parter, i overensstemmelse med klagenævnets redegørelse.

               2.Afgørelsen skal som minimum indeholde følgende elementer:

               (a)parternes og, hvor det er relevant, deres repræsentanters navne

               (b)klagenævnets redegørelse

               (c)afgørelsens konklusion og begrundelsen herfor.

               3.Hvis klagenævnet stadfæster den påklagede afgørelse, udsteder agenturet en faktura for behandlingen af klagen i overensstemmelse med Kommissionens gennemførelsesforordning (EU) 2018/764
                  3
               .

               4.En sammenfatning af klagenævnets redegørelse offentliggøres på agenturets websted.

               Afdeling 4 — Sagsomkostninger

               Artikel 34 — Parternes omkostninger

               1.Gebyret for en klage fastsættes i overensstemmelse med Kommissionens gennemførelsesforordning (EU) 2018/764.

               2.Hver af parterne i en voldgiftssag bærer sine egne omkostninger.

               Artikel 35 — Deltagelsesomkostninger

               1.Intervenienter bærer deres egne omkostninger.

               2.I forbindelse med deres deltagelse i afklarende møder har klagere, der får medhold i sagen, krav på godtgørelse af deres rejse- og opholdsudgifter og godtgørelse for tabt arbejdsfortjeneste i det omfang, klagenævnet skønner det rimeligt.

               3.Når vidner deltager i afklarende møder, har de krav på godtgørelse af deres rejse- og opholdsudgifter og godtgørelse for tabt arbejdsfortjeneste i det omfang, klagenævnet skønner det rimeligt.

               4.Sagkyndige har krav på at modtage vederlag for deres tjenester baseret på satsen for sagkyndige, der bistår agenturet, samt krav på godtgørelse af deres rejse- og opholdsudgifter.

               5.Agenturets bestyrelse fastsætter nærmere regler for disse godtgørelser og vederlag.

               KAPITEL V

               Afsluttende bestemmelser

               Artikel 36 — Vederlag for medlemmer af klagenævnet

               1.Medlemmerne af klagenævnet har krav på at modtage vederlag for udførelsen af deres opgaver som medlemmer af klagenævnet, baseret på tabellen over vederlag i bilaget.

               2.Medlemmerne af klagenævnet har krav på godtgørelse af deres rejse- og opholdsudgifter samt på udbetaling af dagpenge. Agenturets bestyrelse fastsætter nærmere regler for beregning af disse beløb.

               Artikel 37 — Pligt til åbenhed

               Interesserede parter har adgang til aktindsigt i dokumenter, der er udarbejdet eller modtaget af klagenævnet, i henhold til de relevante bestemmelser i forordning (EF) nr. 1049/2001 og i overensstemmelse med agenturets politik om aktindsigt.

               Artikel 38 — Retningslinjer og andre relevante oplysninger

               1.Klagenævnet fastlægger retningslinjer for behandlingen af sager; retningslinjerne vedtages ved flertalsafstemning.

               2.Retningslinjerne offentliggøres på agenturets websted sammen med alle andre oplysninger, der er relevante for klagere.

               Artikel 39 — Ikrafttræden

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 13.6.2018.

                     På Kommissionens vegne

                     Formand
                     Jean-Claude JUNCKER

                     (1)

                        Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

                     (2)

                        Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

                     (3)

                        Kommissionens gennemførelsesforordning (EU) 2018/764 af 2. maj 2018 om de gebyrer og afgifter, der skal betales til Den Europæiske Unions Jernbaneagentur, og de tilhørende betalingsbetingelser (EUT L 129 af 25.5.2018, s. 68).

    ---documentbreak---

               BILAG

                  VEDERLAG

               1.Vederlag i klage- og voldgiftssager:

               (1)Medlemmer af klagenævnet/klagenævnene og deres suppleanter har krav på at modtage vederlag for behandlingen af en klage- eller voldgiftssag. Vederlaget til medlemmer og suppleanter, som deltager i en klage- eller voldgiftssag, fastsættes til 600 EUR pr. dag, hvor de arbejder på en klage- eller voldgiftssag, eller 75 EUR pr. time for arbejde, der ikke varer en fuld arbejdsdag, med et maksimum på 9 000 EUR pr. person pr. sag.

               (2)For formanden og referenten fastsættes vederlaget til 700 EUR pr. dag, hvor de arbejder på en klage- eller voldgiftssag, eller 87,5 EUR pr. time for arbejde, der ikke varer en fuld arbejdsdag, med et maksimum på 18 000 EUR pr. person pr. sag.

                        Vederlag pr. person pr. dag, hvor personen arbejder på sagen

                        Maksimalt vederlag pr. person pr. sag

                        Medlemmer og suppleanter, der fungerer som afløsere

                        600 EUR

                        9 000 EUR

                        Formanden og referenten

                        700 EUR

                        18 000 EUR

               2.Vederlag for deltagelse i møder i klagenævnet/klagenævnene, som ikke vedrører klage- eller voldgiftssager:

               Klagenævnet eller individuelle medlemmer kan holde møde om organisatoriske og administrative spørgsmål. Vederlaget for deltagelse i sådanne møder fastsættes til 600 EUR pr. møde. Antallet af disse møder kan ikke overstige seks møder pr. kalenderår. Agenturet bistår med at arrangere sådanne møder.

                        Vederlag pr. møde pr. person

                        Maksimalt antal møder pr. år pr. person

                        Medlemmer af klagenævnet og suppleanter

                        600 EUR

                        seks møder

               3.Vederlag for deltagelse i andre møder

               Medlemmer af klagenævnet/klagenævnene og deres suppleanter har også krav på godtgørelse af rejse- og opholdsudgifter i forbindelse med ad hoc-møder, som ikke falder ind under kategori 1 og 2 ovenfor, forudsat at møderne holdes efter indkaldelse fra agenturet.


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2017/1153 for at præcisere og forenkle korrelationsproceduren og tilpasse den til ændringerne af forordning (EU) 2017/1151

text:
               KOMMISSIONENS GENNEMFØRELSESFORORDNING (EU) …/…

               af 16.7.2018

               om ændring af gennemførelsesforordning (EU) 2017/1153 for at præcisere og forenkle korrelationsproceduren og tilpasse den til ændringerne af forordning (EU) 2017/1151

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 443/2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer
                  1
               , særlig artikel 13, stk. 7, første afsnit, og

               ud fra følgende betragtninger:

               (1)Det er på grundlag af erfaringerne med gennemførelsen af Kommissionens forordning (EU) 2017/1151
                  2
                og Kommissionens gennemførelsesforordning (EU) 2017/1153
                  3
                blevet klart, at visse elementer i sidstnævnte forordning bør ændres.

               (2)Det er nødvendigt at supplere den eksisterende metode til fastlæggelse af slutpunkterne på den interpolationslinje, der anvendes til beregning af individuelle køretøjers NEDC-CO2-emissionsværdi. Disse slutpunkter, som repræsenteres af prøvningskøretøjet med de højeste CO2-emissionsværdier og prøvningskøretøjet med de laveste værdier, bør fastlægges, så forskellen mellem de to prøvningskøretøjer med den højeste og den laveste værdi er lig med eller over 5 g CO2/km.

               (3)For at undgå, at individuelle køretøjers CO2-emissionsværdier fastsættes på grundlag af interpolationslinjer, som ikke angiver minimumsforskellen, er det hensigtsmæssigt at denne ændring træder i kraft uden ophold.

               (4)Hvis der med henblik på typegodkendelse i henhold til forordning (EU) 2017/1151 anvendes køremodstandsfamilier, bør beregningen af CO2-emissionsværdien for et individuelt køretøj tilhørende en sådan familie forenkles ved at aflede de køremodstandskoefficienter, som skal bruges til beregning af NEDC-CO2-emissionsværdien, af det individuelle køretøjs køremodstandskoefficienter, jf. forordning (EU) 2017/1151.

               (5)For at sikre solide korrelationsresultater er det hensigtsmæssigt at tilføje antallet af cylindere som input til korrelationsværktøjet.

               (6)Lejligheden bør også benyttes til at rette visse redaktionelle fejl i teksten.

               (7)Foranstaltningerne i denne forordning er i overensstemmelse med udtalelse fra Udvalget for Klimaændringer —

               VEDTAGET DENNE FORORDNING:

               Artikel 1

               Bilag I til gennemførelsesforordning (EU) 2017/1153 ændres som angivet i bilaget til nærværende forordning.

               Artikel 2

               Denne forordning træder i kraft på syvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 16.7.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 140 af 5.6.2009, s. 1.

                     (2)

                        Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af forordning (EF) nr. 692/2008 (EUT L 175 af 7.7.2017, s. 1).

                     (3)

                        Kommissionens gennemførelsesforordning (EU) 2017/1153 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige prøvningsprocedure for lette erhvervskøretøjer og om ændring af gennemførelsesforordning (EU) nr. 293/2012 (EUT L 175 af 7.7.2017, s. 679).

    ---documentbreak---

               BILAG

               Bilag I ændres således:

               1)Punkt 2.3.1, trede afsnit, affattes således:

               "MRO er massen i køreklar stand som defineret i artikel 3, stk. 1, litra d), i forordning (EF) nr. 443/2009 for henholdsvis køretøj H, L og R."

               2)Punkt 2.3.8.1 affattes således:

               "2.3.8.1. I tilfælde af WLTP-køremodstande, der bestemmes i overensstemmelse med punkt 1-4 og punkt 6 i underbilag 4 til bilag XXI til forordning (EU) 2017/1151

               NEDC-køremodstandskoefficienterne beregnes i overensstemmelse med formlerne i punkt 2.3.8.1.1. (for køretøj H) og punkt 2.3.8.1.2. (for køretøj L) og i overensstemmelse med følgende litra a) og b).

               Medmindre andet er angivet, gælder formlerne både for simulationer og for fysiske køretøjsprøvninger.

               Typegodkendelsesmyndigheden eller i givet fald den tekniske tjeneste skal efterprøve, om den vindtunnel, der er omhandlet i punkt 3.2.3.2.2.3 i underbilag 7 til bilag XXI til forordning (EU) 2017/1151, er kvalificeret til nøjagtigt at bestemme værdier for Δ(Cd×Af). Hvis vindtunnelen ikke er kvalificeret, skal den største aerodynamiske luftmodstandsværdi gælde for alle køretøjer i familien.

               a) WLTP-køremodstandskoefficienterne og testmasseværdierne omhandlet i formlerne i punkt 2.3.8.1.1. og 2.3.8.1.2. skal være dem, der stammer fra køretøj H og L som fastsat for interpolationsfamilien i overensstemmelse med punkt 5 i underbilag 7 til bilag XXI til forordning (EU) 2017/1151

               b) uanset litra a) skal NEDC-køremodstandskoefficienterne, såfremt cyklusenergikravet for WLTP-køretøj H og/eller L ikke resulterer i det højeste henholdsvis det laveste cyklusenergikrav for NEDC-køretøj H og/eller L, bestemmes i henhold til én af følgende:

               i)på grundlag af det individuelle køretøj i interpolationsfamilien med det højeste henholdsvis det laveste NEDC-cyklusenergikrav

               ii)på grundlag af en kombination af de højeste henholdsvis de laveste af hver af de køremodstandsrelevante karakteristika, dvs. aerodynamisk modstand, rullemodstand og masse, taget fra et hvilket som helst individuelt køretøj i interpolationsfamilien.

               Valget af procedure som beskrevet i nr. i) eller ii) træffes af fabrikanten.

               Litra b) finder anvendelse for nye emissionstypegodkendelser, der udstedes fra den 1. januar 2019, eller fra en tidligere dato efter fabrikantens anmodning."

               3)
                     I punkt 2.3.8.1.1. indsættes følgende som første afsnit:

               "Hvis denne beregningsprocedure anvendes på et individuelt køretøj i overensstemmelse med punkt 4.2.1.4.2., anvendes WLTP-køremodstande og testmasse svarende til det individuelle NEDC-køretøj fraregnet virkningen af alt ekstraudstyr."

               4)Punkt  2.3.8.1.1., litra c), sidste afsnit, affattes således:

               "hvor faktoren F*2w,H er køremodstandskoefficienten F2 bestemt for WLTP-prøvningen af køretøj H fraregnet virkningen af alt ekstraudstyr."

               5)Punkt  2.3.8.1.2., litra c), sidste afsnit, affattes således:

               "hvor faktoren F*2w,L er køremodstandskoefficienten F2 bestemt for WLTP-prøvningen af køretøj L fraregnet virkningen af alt ekstraudstyr."

               6)Punkt 2.3.8.2.1, litra b), affattes således:

               "b)
                     NEDC-køremodstandskoefficienter, hvis de tabulerede NEDC-værdier ikke anvendes

               Hvis der er tale om køretøjer udformet til en teknisk tilladt totalvægt på 3 000 kg eller derover, kan NEDC-køremodstandskoefficienterne på fabrikantens anmodning bestemmes i overensstemmelse med punkt 2.3.8.1."

               7)
                     Som punkt 2.3.8.3 tilføjes:

               "2.3.8.3.
                     Forlængelse af emissionsgodkendelser udstedt i henhold til forordning (EU) 2017/1151

               Hvis en emissionsgodkendelse i henhold til forordning (EU) 2017/1151 forlænges, fordi der tilføjes nye køretøjer til CO2-interpolationsfamilien med NEDC-CO2-emissioner, der er højere end emissionerne for køretøj H eller lavere end emissionerne for køretøj L, gælder følgende i forbindelse med korrelationen:

               (a)Hvis forskellen mellem NEDC-køretøj H og L i den pågældende interpolationsfamilie er lig med eller større end 5 g CO2/km, kan NEDC-interpolationslinjen bestemt for denne familie forlænges, forudsat at de NEDC-CO2-emissioner, der er bestemt i henhold til dette bilags punkt 3 på grundlag af inputdata taget fra den WLTP-prøvning, der er omhandlet i punkt 3.1.1. i bilag I til forordning (EU) 2017/1151, er lig med eller lavere end de CO2-emissioner, der er bestemt på grundlag af NEDC-interpolationslinjen.

               (b)Hvis forskellen mellem NEDC-køretøj H og L i er mindre end 5 g CO2/km, må interpolationslinjen ikke forlænges.

               I tilfældet i litra a) bestemmes reference-CO2-emissionerne uden den udvælgelse, der er omhandlet i dette bilags punkt 3.1.1.2 og 3.2.6.

               I tilfældet i litra b), eller hvis de i litra a) omhandlede reference-CO2-emissioner er højere end interpolationslinjen, bestemmes NEDC-køretøj H og L i overensstemmelse med dette bilags punkt 2 og 3.

               Litra a) finder anvendelse for forlængelser for nye typer, der udstedes fra den 1. januar 2019, eller fra en tidligere dato efter fabrikantens anmodning."

               8)I punkt 2.4, tabel 1,  foretages følgende ændringer:

                  a)
                     I nr. 66 affattes teksten i første kolonne således:

                     "Interpolationsfamiliens identifikationsnummer"

                  b)
                     Følgende indsættes som nr. 68:

                           "68

                        Antal cylindre

                        -

                        Fabrikantens erklæring

                        Antal

                        (skal angives senest fra den 1. januar 2019)"

               9)I punkt 3.1.1.1, litra c), affattes nr. i) således:

                  "i)
                     interpolationsfamiliens identifikationsnummer"

               10)Punkt 3.3.4 udgår.

               11)Punkt 4.2.1.4 affattes således:

               "4.2.1.4.
                     Beregning af køremodstand for et individuelt køretøj i en WLTP-interpolationsfamilie

               4.2.1.4.1. Køremodstandskoefficienter afledt fra NEDC-køretøj H og L

               Køremodstandskoefficienterne F0,n, F1,n og F2,n for køretøj H og L bestemt i overensstemmelse med punkt 2.3.8., benævnes henholdsvis F0n,H, F1n,H og F2n,H og F0n,L, F1n,L og F2n,L.

               Køremodstandskoeefficienterne f0n,ind, f1n,ind og f2n,ind for et individuelt køretøj beregnes i overensstemmelse med følgende formel:

               For nye emissionstypegodkendelser, der udstedes fra den 1. januar 2019, eller før denne dato på fabrikantens anmodning, beregnes køremodstandskoefficienterne i overensstemmelse med følgende formler:

               4.2.1.4.2.
                     Køremodstandskoefficienter afledt fra WLTP-køremodstandskoefficienter for individuelle køretøjer

               Fra den 1. januar 2019 for nye typegodkendelser og fra den 1. januar 2020 for alle nye køretøjer, der ibrugtages, eller før disse datoer på fabrikantens anmodning, afledes NEDC-køremodstanden for et individuelt køretøj fra WLTP-køremodstandskoefficienterne for det pågældende køretøj i alle de følgende tilfælde:

               a)hvis CO2-emissionsværdien, cyklusenergikravet eller en hvilken som helst af køremodstandskoefficienterne f0, f1 eller f2, beregnet i overensstemmelse med punkt 4.2.1.4.1., skal ekstrapoleres fra NEDC-køretøj H eller L

                b)hvis køremodstandskoefficienterne for NEDC-køretøj H og L er afledt fra forskellige køremodstandsfamilier

               c)hvis det individuelle køretøj tilhører en køremodstandsfamilie, som er forskellig fra køremodstandsfamilien for NEDC-køretøj H og/eller L

               d)hvis det individuelle køretøj tilhører en køremodstandsmatrixfamilie.

               NEDC-køremodstandskoefficienterne beregnes i tilfældene i litra a)-d) under anvendelse af formlerne i punkt 2.3.8.1.1., idet henvisninger til køretøj H anses for at være henvisninger til det individuelle køretøj.

               I tilfældet i litra a), må der kun anvendes CO2-ekstrapolering, hvis forskellen mellem NEDC-køretøj H og L er lig med eller større end 5 g CO2/km. Interpolationslinjen kan i dette tilfælde ekstrapoleres med maksimalt 3 g CO2/km henholdsvis over CO2-emissionerne for køretøj H eller under CO2-emissionerne for køretøj L. Hvis ekstrapoleringen overstiger 3 g CO2/km, eller hvis forskellen mellem NEDC-køretøj H og L er mindre end 5 g CO2/km, skal fabrikanten bestemme en ny interpolationslinje for denne interpolationsfamilie i overensstemmelse med dette bilags punkt 2 og 3."

               12)Punkt 4.2.1.4a. udgår.